ພາລະບົດບາດຂອງສູນພັດທະນາການສຶກສານອກໂຮງຮຽນ
- ພັດທະນາຫຼັກສູດ-ສື່ການຮຽນ-ການສອນ: ຫຼັກກສູດລົບລ້າງຄວາມບໍ່ຮູ້ໜັງສື (ລະດັບ I), ຫຼັກສູດບໍາລຸງປະຖົມ (ລະດັບ II,III), ຫຼັກສູດມັດທະຍົມຕົ້ນ (ສໍາລັບປະຊາຊົນ), ຫຼັກສູດມັດທະຍົມຕົ້ນ ແລະ ຕອນປາຍສໍາລັບທົ່ວໄປ ແລະ ຫຼັກສູດວິຊີບຂັ້ນພື້ນຖານເຊັ່ນ: ການປູກຝັງ-ລ້ຽງສັດ, ການຕັດຫຍິບ, ການປຸງແຕ່ງອາຫານ, ການບໍລິການເຮືອນພັກ, ການຊ່າ’ງໄມ້ ແລະ ວິຊາຊີບອຶ່ນໆທີ່ສັງຄົມຕ້ອງການ.
- ພັດທະນາສື່ອິເລັກໂຕຣນິກການຮຽນ-ການສອນການສຶກສານອກໂຮງຮຽນເຊັ່ນ: ກະແຊັດເທັບ, ວິດີໂອ, ຊິດີ, ວີຊີດີ, ດີວີດີ.
- ເຝິກອົບຮົມບຸກຄະລາກອນດ້ານວິຊາການ, ຄູເຝິກ, ຄູອາສາສະໝັກການສຶກສານອກໂຮງຮຽນ.
- ຈັດເຝິກອົບຮົມວິຊາຊີບຂັ້ນພື້ນຖານໃຫ້ກຸ່ມເປົ້າໝາຍຜູ້ດ້ອຍໂອກາດ ແລະ ພາດໂອກາດທາງການສຶກສາ, ຊາວໜຸ່ມ ແລະ ຜູ້ໃຫຍ່ທີ່ບໍ່ມີວຽກເຮັດງານທຳ, ປະຊາຊົນຜູ້ທີ່ສົນໃຈວິຊາຊີບສາຂາຕ່າງໆເຊັ່ນ: ການປູກຝັງ-ລ້ຽງສັດ, ການຕັດຫຍິບ, ການປຸງແຕ່ງອາຫານ, ການບໍລິການເຮືອນພັກ, ການຊ່າ’ງໄມ້ ແລະ ວິຊາຊີບອຶ່ນໆ.
- ຈັດຕັ້ງບຳລຸງຍົກລະດັບຊັ້ນມັດທະຍົມຕອນຕົ້ນ-ຕອນປາຍ.
- ເກັບກຳ ແລະ ເຜີຍແຜ່ຂໍ້ມູນຂ່າວສານການສຶກສານອກໂຮງຮຽນ.
- ຕິດຕາມ ແລະ ປະເມີນຜົນບັນດາກິດຈະກຳຂອງສູນ.